2. ปัจจัยความเสี่ยง

2.1 เหมืองแร่ทองคำและทองแดง

การทำเหมืองเป็นธุรกิจที่มีความเสี่ยงสูง รวมถึงราคาสินค้าโภคภัณฑ์สูงขึ้น โดยเฉพาะอย่างยิ่ง
กระบวนการพิจารณาของหน่วยราชการ และสาธารณชน
ที่เพิ่มมากขึ้นก็เป็นสิ่งที่เจ้าของกิจการรายใหญ่กำลังเผชิญปัญหาอยู่ อย่างไรก็ตาม
รัฐบาลได้รับเงินค่าภาคหลวงแร่จาก บริษัท ทุ่งคำ จำกัด มากขึ้น
เนื่องจากอัตราค่าภาคหลวงมีความผันผวนตามราคาทองคำ การปรับนโยบายเหมืองแร่
เป็นตัวอย่างของการเพิ่มความเสี่ยงภายนอกให้กับผู้ลงทุน เมื่อคำนึงถึงขั้นตอนของการผลิต
มีความเสี่ยงหลายอย่างที่เกี่ยวพันกับการทำเหมืองแร่ ซึ่งรวมถึง ความเสี่ยงในการสำรวจ
ความเสี่ยงเกี่ยวกับการผลิต ความเสี่ยงเกี่ยวกับการปรับปรุงสายการผลิต
ความเสี่ยงเกี่ยวกับราคาผลิตภัณฑ์ ความเสี่ยงเกี่ยวกับอัตราแลกเปลี่ยน ความเสี่ยงด้านสิ่งแวดล้อม
ความเสี่ยงเกี่ยวกับชุมชนสัมพันธ์ และความเสี่ยงเกี่ยวกับการดำเนินการของรัฐ

เนื่องจากราคาสินค้าโภคภัณฑ์เพิ่มสูงขึ้น บริษัท ทุ่งคำ จำกัด จึงจำเป็นต้องเพิ่มการป้องกัน
ซึ่งรวมถึง การเพิ่มวัตถุดิบในการทำเหมือง ระหว่างเหมืองและโรงบด รวมถึง
สินแร่ทองแดงคงคลังที่มีความเพียงพอ เมื่อปีที่แล้ว บริษัทมีสินแร่ทองแดงคงคลังที่เพียงพอ
ที่สามารถนำมาแปลงเป็นเงินได้เร็ว เพื่อสนับสนุนการดำเนินกิจการ

2.1.1 ความเสี่ยงเกี่ยวกับราคาผลิตภัณฑ์

การประกอบกิจการเหมืองแร่นั้น มีความอ่อนไหวต่อราคาสินค้าโภคภัณฑ์ คำนึงถึงราคาทองคำ
และหัวแร่ทองแดง
การปรับกลยุทธในการผลิตอาจส่งผลให้มีการผลิตและจำหน่ายหัวแร่ทองแดงมากขึ้น นอกจากนี้
ราคาทองคำในตลาดโลกจะส่งผลต่อการพิจารณา Cut-off grade
ของการขุดเจาะนำสินแร่ขึ้นมาด้วย ว่าจะมีความคุ้มค่าทางเศรษฐกิจที่จะขุดเจาะสินแร่ขึ้นมาหรือไม่
ความเสี่ยงเกี่ยวกับราคาจะนำมาพิจารณาตั้งแต่ขั้นตอนการสำรวจ
และการคำนวณปริมารณสำรองแร่ที่พิสูจน์ได้
การประเมิณความเป็นไปได้ของการผลิตทองคำจากเหมืองภูทับฟ้าของบริษัทนั้น
ตั้งอยู่บนสมมติฐานราคาทองคำที่ 350 ดอลล่าร์สหรัฐต่อออนซ์

รายได้จากการขายทองคำนั้นผันผวนตามราคาทองคำในตลาดโลก และความต้องการของนักลงทุน
สำหรับราคาหัวแร่ทองแดงนั้น ผันผวนตามความอุปสงค์และอุปทานของตลาดโภคภัณฑ์ ซึ่งหมายถึงว่า
ราคาทองคำ และหัวแร่ทองแดงของบริษัทก็จะผันผวนด้วยเช่นกัน

2.1.2 ความเสี่ยงเกี่ยวกับอัตราแลกเปลี่ยน

รายได้จากทองคำและโลหะที่เกี่ยวข้องนั้น
กำหนดการซื้อขายในตลาดโลกด้วยเงินสกุลดอลล่าร์สหรัฐฯ
ส่วนหินแอนดีไซท์เป็นการซื้อขายในประเทศและกำหนดราคาเป็นเงินบาท
โครงสร้างต้นทุนของบริษัทฯ มีส่วนสำคัญในการลดความเสี่ยงเกี่ยวกับอัตราแลกเปลี่ยนของบริษัทฯ
เงินกู้ยืมกว่าร้อยละ 80 ของบริษัทฯ เป็นสกุลเงินดอลล่าร์สหรัฐฯ ค่าใช้จ่ายวัตถุดิบ วัสดุสิ้นเปลือง
อุปกรณ์ และอะไหล่ประมาณร้อยละ 20 อยู่ในสกุลเงินดอลล่าร์สหรัฐฯ
นอกเหนือจากนี้ค่าธรรมเนียมซึ่งบริษัทฯ
ต้องจ่ายให้หน่วยงานของรัฐบาลก็คิดตามราคาผลิตภัณฑ์จึงผันแปรตามค่าเงินดอลล่าร์สหรัฐฯ
การสำรองรายจ่ายตามข้อเรียกร้องของธนาคารดอยซ์แบงก์ เอจี นั้นเป็นสกุลเงินต่างประเทศ
ซึ่งมีความเสี่ยงต่ออัตราแลกเปลี่ยนสูง

2.1.3 ความเสี่ยงเกี่ยวกับการผลิต การปรับปรุงสายการผลิต และความเสี่ยงจำเพาะ

หลังจากติดตั้งโรงลอยแร่แล้วเสร็จในปี พ.ศ. 2552
บริษัทได้ทำการปรับปรุงโรงงานที่จังหวัดเลยในอีกหลายส่วน ดังนั้น
จึงไม่มีความเสี่ยงเกี่ยวกับการลงทุนเพื่อขยายขีดความสามารถในการผลิตในปี พ.ศ. 2554 อีก
ในขณะนี้โรงงานสามารถรองรับสินแร่ออกไซด์ และซัลไฟด์ และไม่มีความจำเป็นใดๆ
ที่จะต้องลงทุนเพิ่มเติมเพื่อการปรับปรุงสายการผลิตเพื่อรองรับสินแร่จากเหมือง T-1-S และ T-3
อีกในอนาคต ถึงแม้ว่า
จะมีผลกระทบจากอุปกรณ์การทำเหมืองที่ผ่านมาใช้งานมานานในงบการเงินของบริษัท
ซึ่งมีความเสี่ยงในระบบการบัญชี แต่มิได้หมายถึงต้องมีการต้นทุนการเปลี่ยนอุปกรณ์การทำเหมืองจริง
รายจ่ายเงินทุนของปี พ.ศ. 2554 นั้น จะเกี่ยวกับการปรับปรุงสายการผลิต โดยเฉพาะอย่างยิ่ง
แท่นขุดเจาะไฮดรอลิก เพื่อให้มีการควบคุมคุณภาพการขุดเจาะที่ดีขึ้น เนื่องจากเมื่อขุดลึกลงไป
ต้นทุนในการผลิตก็สูงขึ้น โดยสิ่งนี้ จะช่วยลดความเสี่ยงในการผลิต

การควบคุมการผลิตทำโดยการดูแลต้นทุนการผลิตโดยคำแนะนำจากผู้เชี่ยวชาญในธุรกิจเหมืองแร่ในระดับนานาชาติ
โดยมีผู้เชี่ยวชาญภายนอกที่มีส่วนเกี่ยวข้องกับแหล่งสำรองแร่ที่ใหญ่ระดับโลก
คุณภาพสินแร่ได้รับการควบคุมอย่างดี อย่างไรก็ตาม บริษัทได้ทำเหมืองลงไปลึกมากขึ้น
อย่างไรก็ตาม เมื่อระดับความลึกในการทำเหมืองเพิ่มมากขึ้น
ธรรมชาติของปริมาณสินแร่ในระดับความลึกที่มากขึ้นดังกล่าวทำให้ความอัตราส่วนของความลาดชันมากขึ้น
ซึ่งทำให้ต้นทุนในการผลิตสูงขึ้นด้วย ตามที่ได้มีการพูดคุยในการประชุมผู้ถือหุ้นที่ผ่านมา
บุคคลภายนอกจะเป็นผู้ดูแลรักษาความปลอดภัยของสินแร่ที่ผลิตได้ นอกจากนี้
บุคคลภายนอกจะตรวจสอบคุณภาพสินแร่เพื่อรักษาคุณภาพสินแร่ของบริษัทให้อยู่ในมาตราฐาน
จากการที่ราคาโภคภัณฑ์สูงขึ้น ผู้ถือหุ้นควรคำนึงถึงปัจจัยความเสี่ยงด้านความปลอดภัยเพิ่มขึ้น

ความตื่นตัวในธุรกิจเหมืองแร่ทองคำ ส่งผลให้ต้นทุนวัตถุดิบ เช่น ไซยาไนด์ สูงขึ้น
ซึ่งทำให้ความเสี่ยงจำเพาะที่เกี่ยวกับการเพิ่มขึ้นของราคาที่เกี่ยวข้องในอุตสาหกรรม
และต้นทุนในการผลิตเพิ่มสูงขึ้น เมื่อเปรียบเทียบกับเหมือง Rio Tinto
บริษัทถือว่าเป็นบริษัทเหมืองแร่ขนาดเล็ก จึงส่งผลให้ความเสี่ยงในต้นทุนสูงขึ้น
เนื่องจากมีอำนาจในการต่อรองกับผู้จัดจำหน่ายน้อย

2.1.4 ความเสี่ยงด้านสิ่งแวดล้อม และเศรษฐกิจ และสังคม

ผลกระทบต่อสิ่งแวดล้อมและเศรษฐกิจและสังคมเป็นสิ่งที่กลุ่มเหมืองแร่นานาชาติให้ความสนใจมายาวนาน
โดยผู้เชี่ยวชาญด้านอุตสาหกรรมได้ส่งเสริมการนำนโยบาย “การพัฒนาที่ยั่งยืน” มาใช้
เพื่อรับรองว่า ชนรุ่นหลังจะได้รับประโยชน์จากการทำเหมืองแร่ในปัจจุบัน โดยเฉพาะอย่างยิ่ง
คำนิยามของ Bruntland จากการประชุมที่รีโอ ในปี พ.ศ. 2535
ที่มีบริษัทเหมืองแร่ชั้นนำมาร่วมประชุมว่า “current generations meeting their needs
without compromising the ability of future generations to meet their
needs.”

ภายใต้พื้นที่สัมปทานเหมืองแร่
บริษัทมีข้อตกลงทางเศรษฐกิจและสังคมกับคณะรัฐมนตรีที่จะพัฒนาพื้นที่ภาคตะวันออกเฉียงเหนือ
ที่ได้ประกาศให้เป็นพื้นที่เหมืองแร่ บริษัทยืนหยัดกับสัญญาดังกล่าว
และหากไม่คำนึงถึงระยะเวลาอันยาวนานของการขอประทานบัตร
บริษัทได้เริ่มกระบวนการผลิตอย่างเต็มรูปแบบในปี พ.ศ. 2549 ได้มีการลงทุนกว่า 350 ล้านบาท
ในขั้นตอนการสำรวจพื้นที่เหมืองแร่ที่จังหวัดเลย ซึ่งเป็นสร้างงานให้แก่ชุมชนท้องถิ่น
และพัฒนาอุตสาหกรรมเหมืองแร่ท้องถิ่น (รวมถึง เหล็ก หินปูน และทองแดงใกล้เคียง)

ก่อนเริ่มดำเนินการทำเหมือง
จะมีการศึกษาประเมินผลกระทบจากการทำเหมืองที่อาจมีต่อสิ่งแวดล้อม สุขภาพ และสังคมในทุกกรณี
ในปี พ.ศ. 2552 บริษัทฯ
ได้จัดทำรายงานการศึกษาด้านสิ่งแวดล้อมเพิ่มเติมสำหรับพื้นที่ใกล้เคียงกับพื้นที่ซึ่งบริษัทฯทำเหมืองทองคำอยู่
บริษัทฯ ได้ส่งรายงานการศึกษาฉบับนี้ต่อสำนักงานนโยบายทรัพยากรธรรมชาติและสิ่งแวดล้อม
(สผ.) ในเดือนมกราคมปี 2553

การได้รับความเห็นชอบจากประชาคมเพื่อทำการเหมืองแร่ของบริษัทนั้น มาจากชุมชนในพื้นที่
บริษัทได้จัดทำโครงการรับผิดชอบต่อสังคมมาโดยตลอดเพื่อการอยู่ร่วมกันกับชุมชนท้องถิ่น
ในการที่จะให้ชุมชนในท้องถิ่นไม่เป็นกังวลต่อปัญหาการปนเปื้อนจากการทำเหมืองแร่และการแต่งแร่
บริษัทฯ ได้ดำเนินนโยบายไม่ปล่อยน้ำทิ้ง (zero discharge) อย่างเคร่งครัด
โดยได้จัดให้มีการตรวจสอบสภาพแวดล้อมทั้งในและรอบเหมืองโดยมหาวิทยาลัยขอนแก่น
ได้ทำรายงานผลการตรวจสอบส่งให้ สผ. ให้ความเห็นชอบทุกเดือน อย่างไรก็ดี
ความเสี่ยงทางด้านนโยบายด้านสิ่งแวดล้อมเพิ่มขึ้นตลอดเวลา
และเข้มงวดมากขึ้นภายในวงการเหมืองแร่

ในช่วงปีที่ผ่านมา มีการต่อต้านการทำเหมืองโดยองค์กรพัฒนาเอกชนมากขึ้น
เพื่อให้มั่นใจว่าเหมืองเห็นถึงความสำคัญกับทุกความคิดเห็น
บริษัทจึงได้จัดทำรายงานการสำรวจขึ้นในช่วงต้นปี 2554

2.1.5 ความเสี่ยงเกี่ยวกับการสำรวจและการดำเนินการของรัฐ

ความแม่นยำของการประมาณการทรัพยากรสินแร่ทองคำและปริมาณสำรองแร่ทองคำเป็นสิ่งซึ่งสร้างความกังวลต่อวงการเหมืองแร่มาเป็นระยะเวลาหลายทศวรรษ
ในการประมาณทรัพยากรสินแร่ทองคำและปริมาณสำรองแร่ทองคำ บริษัทฯปฏิบัติตาม JORC Code
อย่างเคร่งครัด เพื่อหลีกเลี่ยงความเสี่ยงเกี่ยวกับการสำรวจแร่แก่ผู้ลงทุน
ทรัพยากรสินแร่ทองคำและปริมาณสำรองซึ่งบุคคลทั่วไปสามารถศึกษาได้
เป็นตัวเลขตามรายงานตามระเบียบ JORC Code และออกโดยบุคคลผู้มีความสามารถ
(competent person) ตามที่รายงานไว้ในส่วนที่ 4 ของแบบ 56-1 ฉบับนี้ บริษัทฯ
ได้ยื่นคำขอประทานบัตรไว้กรมอุตสาหกรรมพื้นฐานและการเหมืองแร่ (กพร.) เป็นจำนวนมาก
ในขณะนี้บริษัทฯ กำลังดำเนินการเร่งรัดคำขอบางฉบับ
การอนุมัติรายงานผลกระทบด้านสิ่งแวดล้อมนั้นต้องใช้เวลามาก
คำตัดสินของศาลปกครองในคดีเกี่ยวกับการอนุญาตด้านสิ่งแวดล้อมของโครงการมาบตาพุด
ในเดือนกันยายน พ.ศ. 2552 ได้สร้างความไม่ชัดเจนเพิ่มขึ้นให้แก่กระบวนการดังกล่าว
ผู้บริหารของบริษัทฯ
ได้มีส่วนร่วมอย่างต่อเนื่องในความพยายามที่จะหาข้อยุติต่อความไม่ชัดเจนในการอนุญาตด้านสิ่งแวดล้อมโดยเฉพาะในส่วนที่เกี่ยวข้องกับการทำเหมือง

ความเสี่ยงจากการดำเนินการของรัฐอีกประการหนึ่งได้แก่อัตราค่าธรรมเนียมต่างๆ บริษัทฯ
ประมูลสิทธิที่จะได้รับอาชญาบัตรพิเศษเมื่อค่าภาคหลวงแร่ทองคำมีอัตราร้อยละ 2.5 ในปี 2550
รัฐบาลได้ปรับค่าภาคหลวงเป็นอัตราขั้นบันได

+-----------------------------------+----------------------------------+
| ราคาทองคำ                         | อัตราค่าภาคหลวง                    |
|                                   |                                  |
| (บาท/กรัม)                         | (%)                              |
+-----------------------------------+----------------------------------+
| ต่ำกว่า 400                         | 2.5                              |
+-----------------------------------+----------------------------------+
| 401 – 600                         | 5.0                              |
+-----------------------------------+----------------------------------+
| 601 – 1,000                       | 10.0                             |
+-----------------------------------+----------------------------------+
| 1,001 – 1,500                     | 15.0                             |
+-----------------------------------+----------------------------------+
| สูงกว่า 1,500                       | 20.0                             |
+-----------------------------------+----------------------------------+

ความเสี่ยงประการนี้ซับซ้อนขึ้นอีกระดับด้วยการกระทำของสำนักงานการปฏิรูปที่ดินเพื่อเกษตรกรรม
(ส.ป.ก.) ส.ป.ก. อ้างเขตอำนาจเหนือที่ดินซึ่งเหมืองทองคำของบริษัทฯ ตั้งอยู่
การอ้างเขตอำนาจดังกล่าวขัดกับความเห็นของคณะกรรมการกฤษฎีกา ส.ป.ก.
เรียกร้องค่าใช้ที่ดินในอัตราเท่ากับค่าภาคหลวงซึ่ง กพร. เรียกเก็บ
การปรับขึ้นค่าภาคหลวงและการเรียกร้องค่าใช้ที่ดินส่งผลให้บริษัทฯ
ต้องจ่ายค่าธรรมเนียมให้รัฐบาลในอัตราที่กว่าในอัตราที่ผลบังคับในระหว่างประมูลสิทธิ บริษัทฯ
ได้ยื่นฟ้องต่อศาลปกครองให้ชี้ขาดเขตอำนาจของ ส.ป.ก. เหนือที่ดินซึ่งเหมืองภูทับฟ้าตั้งอยู่

2.2 ความเสี่ยงจากการทำเหมืองหินแอนดีไซท์

นับตั้งแต่เริ่มดำเนินกิจการเมื่อปี พ.ศ. 2540 เป็นเวลากว่า 14 ปี
ในการผลิตหินแอนดีไซต์ให้แก่ผู้ใช้ที่นำไปก่อสร้างปรับปรุงระบบคมนาคมบริเวณภาคกลางของประเทศไทย
เนื่องด้วยปัจจัยที่ตั้งและลักษณะทางธรณีวิทยาซึ่งเป็นหินอัคนีประเภทแอนดีไซต์
ที่มีความโดดเด่นจากพื้นที่บริเวณใกล้เคียงซึ่งส่วนใหญ่เป็นหินตะกอนประเภทหินปูน
และหินอัคนีชนิดอื่นๆ ซึ่งมีคุณสมบัติในการนำไปใช้ที่แตกต่างกัน
ทำให้เหมืองหินแอนดีไซต์มีความได้เปรียบในเชิงการตลาดเนื่องจากไร้คู่แข่งทางการค้าในบริเวณจังหวัดสระบุรีและภาคกลางของประเทศไทย

อย่างไรก็ตามตลอดระยะเวลาที่ผ่านมาต้นทุนการผลิตได้ปรับสูงขึ้นทุกปี
ซึ่งตรงกันข้ามกับราคาขายเฉลี่ยของหินแอนดีไซต์ ซึ่งมีราคาเฉลี่ยคงที่
ประกอบกับต้นทุนการผลิตทางด้าน ค่าดำเนินการ ค่าแรงงาน ค่าขนส่ง และ
ค่าบำรุงรักษาเครื่องจักร ที่มีการปรับราคาสูงขึ้น เมื่อพิจารณาจากเหตุผลดังกล่าว
ร่วมกับปริมาณยอดขายที่มีการสั่งซื้อที่เพิ่มมากขึ้น รวมไปถึงความได้เปรียบของคู่แข่งทางการค้า
ทำให้ในอนาคตอาจทำการปรับราคาสินค้าเพื่อให้มีความคุ้มทุนต่อการผลิตมากยิ่งขึ้น
โดยความเสี่ยงที่จะเกิดขึ้นตามาคือ การรักษาความสัมพันธ์กับลูกค้ารายเดิม
และต้องเปิดโอกาสสู่ลูกรายใหม่
พร้อมทั้งวางแผนงานให้ชัดเจนเพื่อเตรียมรับปัญหาทั่วไปที่อาจเกิดขึ้นในขณะที่ดำเนินกิจการ ได้แก่
ปัญหาการบริการ การทำการตลาด การบำรุงรักษา และกระบวนการผลิต
เพื่อเป็นการรองรับความเสี่ยงที่อาจเกิดขึ้น
ในด้านการผลิตต้องมีการประสานงานกับด้านการขนส่งสินค้า
เพื่อหลีกเลี่ยงปัญหาการสะสมสินค้าที่มากเกินไป ในส่วนการเพิ่มประสิทธิภาพการผลิต
เครื่องจักรต้องมีความพร้อมเพื่อให้สามารถผลิตได้สอดคล้องกับชั่วโมงการทำงาน
นอกจากนี้ยังมีความเสี่ยงทางด้านภัยพิบัติของธรรมชาติที่ไม่สามารถหลีกเลี่ยงได้คือ
การเกิดอุทกภัยในช่วงปลายปี โดยจะมีผลทำให้ยอดการสั่งซื้อผลิตภัณฑ์ลดลง
ดังนั้นจึงอาจจะต้องมีการชะลอการผลิตในช่วงปลายปีเพื่อลดการสะสมสินค้าที่มากเกินไป

ด้านความเสี่ยงเชิงสิ่งแวดล้อม เศรษฐกิจและสังคม พบว่าไม่มีผลกระทบมากนัก
เนื่องจากตำแหน่งที่ตั้งของเหมืองหินอยู่ในหุบเขา
โดยมีลักษณะภูมิประเทศที่สามารถใช้เป็นแนวป้องกันผลกระทบจากการผลิต
อีกทั้งเหมืองหินยังตั้งอยู่ห่างเขตชุมชนและวัด
ทำให้เหมืองหินยังคงดำเนินกิจการได้ตามปกติภายใต้กฎระเบียบข้อบังคับของรัฐบาล

2.3 ความเสี่ยงกับการทำเหมืองดีบุก

 โอกาสอีกอย่างหนึ่งของบริษัท คือ การทำเหมืองแร่ดีบุกในทะเล ซึ่งตั้งอยู่ทางตะวันออก ประมาณ 20 กิโลเมตร จากอำเภอตะกั่วป่า ซึ่งได้ดำเนินการยื่นขอประทานบัตรแล้ว การทำรายงานผลกระทบต่อสิ่งแวดล้อม ซึ่งรวมถึงมาตราการการบรรเทาผลกระทบต่อสิ่งแวดล้อม ได้รับการอนุมัติโดยสำนักนโยบายทรัพยากรธรรมชาติและสิ่งแวดล้อมในปี พ.ศ. 2538

2.4 ความเสี่ยงเกี่ยวกับการพัฒนาที่ดิน 

นอกเหนือจากกิจการเหมืองแร่แล้วบริษัทฯ มีส่วนเกี่ยวข้องกับกิจการพัฒนาอสังหาริมทรัพย์ บริษัทฯ
ถือหุ้นร้อยละ 75 ในบริษัท สกาย์คลิฟฟ์ จำกัด
บริษัทย่อยดังกล่าวถือครองที่ดินหนึ่งแปลงใกล้สี่แยกพระราม 9 และถนนรัชดาภิเษก

ในระหว่างการขยายเหมืองแร่ คณะกรรมการบริษัทได้มีมติที่จะมุ่งเน้นในการบริหารธุรกิจหลัก
ซึ่งคือเหมืองแร่ หลังจากการสร้างอาคารทรูทาวเวอร์ ธุรกิจพัฒนาอสังหาริมทรัพย์ได้เติบโตขึ้น
และถือครองโดยบริษัทก่อสร้างที่มีความเชี่ยวชาญ ซึ่งได้เปรียบจากความประหยัดทางขนาด
(Economies of scale) และการบริหารความเสี่ยงในระดับต่าง ๆ
ที่เกี่ยวข้องกับการพัฒนาอสังหาริมทรัพย์

นอกจากนี้ บริษัทฯมีความเสี่ยงบางประการจากข้อพิพาททางกฎหมายตามรายละเอียดในส่วนที่ 6 ของแบบ 56-1 ฉบับนี้